સિડનીઃ ઈજાથી બચવા માટે બેટ્સમેનો ઉપરાંત વિકેટકીપર અને બેટ્સમેનની નજીક ફિલ્ડિંગ કરી રહેલા ફિલ્ડર હેલ્મેટ પહેરે છે. હવે આઇસીસીના અમ્પાયર સિડનીના કાર્લ વેન્ટજેલે કહ્યું છે કે સુરક્ષાનાં કારણસર અમ્પાયરોને પણ હેલ્મેટ પહેરવાની મંજૂરી આપવી જોઈએ. વેન્ટજેલ ઓસ્ટ્રેલિયાની ઘરેલુ ટૂર્નામેન્ટમાં હેલ્મેટ પહેરીને જ અમ્પાયરિંગ કરે છે. ૨૦૦૧માં તેઓ એક મેચમાં અમ્પાયરિંગ કરતી વખતે ઈજાગ્રસ્ત થયા હતા અને તેમના પાંચ દાંત તૂટી ગયા હતા અને તેમણે ઓપરેશન કરાવવું પડ્યું હતું.